Inzan-agi yussa-d si taqsiḍt n yiwen urgaz d aẓawali, yerza ɣer yiwen yefka-as Rebbi d amerkanti yessuter -it di taɣaḍt, yefka-as-d wina snat iwaken ad yidir seg-sent, yiwet n tikkelt usan-d ɣur-s yinebgawen yettak-asen ayefki d wudi, inebgawen-nni ɛeṭlen ɣur-s, ayfki yekfa yerna ifuk wudi, tiɣeṭṭen qqurent. Iruh d acu ara yexdem ? iɛedda yezla aqjun n lɛessa, yesseččay i yinebgawen-is aksum, armi d ass-nni yussa-d ɣur-s bab n tɣeṭṭen yexdem-as aksum yečča. Yenna-as uẓawali nni taɣaḍt ma tedder tettseqqi, ma temmut tettseqqi yefhem win yečča yekker.